REPUBLIKA HRVATSKA

OSJEČKO – BARANJSKA ŽUPANIJA

OSNOVNA ŠKOLA DRENJE

Ljudevita Gaja 28, DRENJE

KLASA: 400-02/18-01/01

URBROJ: 2121-18-01-18-2

Drenje, 20. prosinca 2018.

OBRAZLOŽENJE FINANCIJSKOG PLANA

1. UVOD

Sažetak djelokruga rada škole

Osnovna škola Drenje javna je ustanova sa sjedištem u Drenju, Ljudevita Gaja 28. Djelatnost škole obuhvaća osnovnoškolsko obrazovanje i odgoj učenika od 1. do 8. razreda. Nastava je organizirana kroz petodnevni radni tjedan sa slobodnim subotama. Nastava se odvija u oblicima: redovna, izborna, dodatna i dopunska nastava prema nastavnim planovima i programima koje je donijelo Ministarstvo znanosti, obrazovanja, prema Godišnjem planu i program rada škole te Školskom kurikulumu za školsku godinu 2018./2019.

Nastava se održava u matičnoj školi u Drenju i sedam područnih odjela i to:

1. Matična škola u Drenju ima 8 (osam) odjela predmetne nastave , i 2(dva) kombinirana odjela razredne nastave (dvorazredna kombinacija). Nastava u razrednoj i predmetnoj nastavi odvija se u prijepodnevnoj smjeni.
2. Područni odjel u Bračevcima ima 1(jedan) odjel dvorazredne kombinacije i nastava je organizirana u prijepodnevnoj smjeni.
3. Područni odjel u Kućancima Đakovačkim ima 1(jedan) odjel trorazredne kombinacije i nastava je organizirana u prijepodnevnoj smjeni.
4. Područni odjel u Mandićevcu ima 2 (dva) odjela dvorazredne kombinacije i nastava se odvija u prijepodnevnoj smjeni.
5. Područni odjel u Paljevinama ima 1(jedan) odjel trorazredne kombinacije i nastava je organizirana u prijepodnevnoj smjeni.
6. Područni odjel u Potnjanima ima 2(dva) odjela dvorazredne kombinacije i nastava je organizirana u prijepodnevnoj smjeni.
7. Područni odjel u Pridvorju ima 1(jedan) odjel četverorazredne kombinacije i nastava je organizirana u prijepodnevnoj smjeni .
8. Područni odjel u Slatiniku Drenjskom ima 2(dva) odjela dvorazredne kombinacije i nastava je organizirana u prijepodnevnoj smjeni.

Školu polazi 185 učenika koji su raspoređeni u 20 razrednih odjela . Škola ima 48 radnika s ugovorom na neodređeno radno vrijeme. U punom radnom vremenu radi 31 radnik, a u nepunom radnom vremenu radi 17 radnika.

1. OBRAZLOŽENJE PROGRAMA(AKTIVNOSTI I PROJEKATA)

Projekcija u 2019. – 2021.

Prioritet škole je kvalitetno obrazovanje i odgoj učenika koje se ostvaruje kroz:

* stalno usavršavanje nastavnog kadra te podizanje nastavnog standarda na višu razinu,
* poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i općini,
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* organiziranje zajedničkih aktivnosti učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine,
* poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

1. ZAKONSKE I DRUGE PRAVNE OSNOVE

* Zakon o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10,105/10, 90/11, 16/12, 86/12, 94/13,152/14 , 07/17 i 68/18)
* Zakon o ustanovama (Narodne novine broj 76/93, 29/97,47/99 i 35/08)
* Zakon o proračunu (Narodne novine broj 87/08, 136/12 i 15/15), Pravilnik o proračunskim klasifikacijama (Narodne novine broj 26/10, 120/13), Pravilnik o proračunskom računovodstvu i računskom planu (Narodne novine broj 124/14, 115/15 i 87/16), Zakon o fiskalnoj odgovornosti (Narodne novine broj 139/10 i 19/14)
* Upute za izradu Proračuna Osječko-baranjske županije za razdoblje 2019.-2021. (dopis Upravnog odjela za prosvjetu, kulturu, šport i tehničku kulturu od 28. rujna 2018.)
* Godišnji plan i program rada škole, Školski kurikulum Osnovne škole Drenje za školsku godinu 2018./2019.

1. USKLAĐENOST CILJEVA, STRATEGIJE I PROGRAMI S DOKUMENTIMA DUGOROČNOG RAZVOJA

Školske ustanove ne donose strateške, već godišnje operativne planove prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a, jedinice lokalne (regionalne) samouprave-školske ustanove još nije provedena.

Također, planovi se donose za školsku, a ne fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

1. Ishodište i pokazatelji na kojima se zasnivaju izračuni i ocjene potrebnih sredstava za provođenje programa

U izvor financiranja-Opći prihodi i primici proračunski korisnik uključuje –prihode koje ostvari iz nadležnog proračuna za financiranje redovne djelatnosti - županijski/gradski proračun, vlastiti prihodi, prihodi za posebne namjene, pomoći, donacije, prihodi od nefinancijske imovine i nadoknade šteta s osnova osiguranja, namjenski primici od zaduživanja.

Ukupne prihode za 2019. planirali smo u iznosu 6.740.349 kn.

Opće prihode i primitke za 2019. planirali smo u iznosu od 6.459.324 kn od toga :

* iz državnog proračuna planirali smo 5.776.064 kn
* iz županijskog proračuna planirali smo 683.260 kn

Vlastite prihodi za 2019. planirali smo u iznosu od 281.025 kn od toga:

* prihodi od iznajmljivanja dvorane u iznosu od 3.000 kn
* prihodi od iznajmljivanja imovine-najam zemljišta u iznosu od 3.672 kn
* ostali nespomenuti prihodi 73.353 kn
* prodaja stanova u iznosu od 1.000 kn
* prihod od nefinancijske imovine(prodaja školskih objekata u Bučju i Podgorju Bračevačkom) u iznosu od 200.000 kn

Ukupni rashodi za 2019. planirani su u iznosu od 6.740.349 kn.

Rashode poslovanja i rashode za nefinancijsku imovinu za 2019. planirali smo u ukupnom iznosu od 6.740.349 kn

od toga:

* rashodi za zaposlene za 2019. planirali smo u ukupnom iznosu od 5.422.570 kn
* materijalne rashode za 2019. planirali smo u ukupnom iznosu od 1.087.407 kn
* financijske rashode za 2019. planirali smo u ukupnom iznosu od 3.672 kn
* rashode za nabavu proizvedene dugotrajne imovine za 2019. planirali smo u iznosu od 226.700 kn

Rashodi za zaposlene za:

* 2019. isti kao i po planu za 2018.
* 2020. ostaje na razini 2019.
* 2021. ostaje na razini 2020.

Materijalni rashodi za:

* 2019. povećanje 2% u odnosu na 2018.
* 2020. ostaje na razini 2019.
* 2021. ostaje na razini 2020.

Plan prihoda i rashoda za 2019. izrađen je na petoj razini računskog plana u skladu s Naputkom o ekonomskoj i funkcijskoj klasifikaciji rashoda i prihoda, posebno za svaki izvor financiranja. Projekcija plana za 2020. i 2021. izrađena je na drugoj razini računskog plana, također po izvorima financiranja.

Izmjenama i dopunama Zakona o proračunu(NN 136/12) ukinuta je obveza izrade plana razvojnih programa za proračunske korisnike. Naime, osnivač nam osigurava sredstva za tekuće i investicijsko održavanje samo u okviru minimalnog standarda.

ravnatelj:

DARKO ČOTA